Kuntatalo

Kuntatalo on Helsingin Kalliossa sijaitseva Suomen Kuntaliiton toimitalo. Talo käsittää kokonaan Toisen linjan, Wallininkadun, Alppikadun ja Ensi linjan välisen korttelin numero 303. Osoitteena on Toinen linja 14.

Kuntatalo on valmistunut vuodenvaihteessa 1982–1983 ja sen on suunnitellut arkkitehtitoimisto Castrén–Jauhiainen–Nuuttila. Talon rakennutti silloinen Suomen Kaupunkiliitto, ja se tunnettiin alun perin Kaupunkien talona. Rakennuskustannukset olivat 150 miljoonaa markkaa. Talon alkuperäisiin käyttäjiin kuuluivat myös muun muassa Kunnallinen sopimusvaltuuskunta, Suomen Satamaliitto, Sairaalaliitto, Yleisten ammattikoulujen liitto ja Kunnallistieto Oy.Kaija Nenonen: ”Raajarikkojen kartano”, s. 102–105 teoksessa Herrasväen ja työläisten kaupunki: Helsingin vanhoja kortteleita 2 (Kaija Nenonen & Kirsti Toppari). Helsingin Sanomat, Helsinki 1983. Talo nimettiin Kuntataloksi vuonna 1993, jolloin Suomen Kaupunkiliitto, Suomen Kunnallisliitto ja joukko muita järjestöjä yhdistyivät Suomen Kuntaliitoksi. Uuden liiton kaikki toiminta keskitettiin Kuntataloon.Jaakko Kangosjärvi: Kuntajärjestöt kokoontuvat siunaamaan yhdistymisensä (tilaajille) Helsingin Sanomat 24.5.1993. Viitattu 30.5.2023.

Talon tilavuus on 117 000 kuutiometriä ja kerrospinta-ala yli 23 000 neliömetriäReferenssi Kuntatalo Oy, Helsinki, peruskorjaus ja kehitys ProjektiMinisterit Oy 13.4.2021. Viitattu 30.5.2023.. Toiselle linjalle aukeavalla sisäpihalla on kuvanveistäjä Heikki Häiväojan suuri pronssiveistos Urbanisti. Vuonna 1982 valmistunut teos oli alkujaan Kaupunkiopiston sisäpihalla Espoossa, mutta se siirrettiin nykyiselle paikalleen vuonna 1997.Urbanisti  Helsingin taidemuseo HAM. Viitattu 30.5.2023.

Kuntatalossa on pidetty vuonna 2017 kuntavaalien ja vuonna 2022 aluevaalien medialle suunnattu tulosilta.Ville Miettinen: Kuntavaalien tulosilta Kuntatalolla kuvina Kuntalehti 10.4.2017. Viitattu 30.5.2023.Aluevaalit kiinnostivat Ylen kanavilla – television tulosilta tavoitti yli 2 miljoonaa katsojaa Yle 24.1.2022. Viitattu 30.5.2023.

Korttelin aiempi historia
Ennen Kuntatalon rakentamista korttelissa oli Raajarikkoisten auttamisyhdistyksen rakennuttamia taloja, joissa toimivat 1900-luvun alkupuolella raajarikkoisten työkoulu, lastenkoti ja ortopedinen sairaala. Alppikadun varrelle vuonna 1897 valmistuneet yksikerroksiset puutalot suunnitteli arkkitehtitoimisto Grahn, Hedman & Wasastjerna. Sairaala suljettiin vuonna 1942 ja koulu muutti Ruskeasuolle vuonna 1952, minkä jälkeen tontit palautuivat Helsingin kaupungille ja rakennuksiin sijoitettiin kasvatusneuvola, lastentarha ja poikakoti. 1970-luvun lopulla hylätyissä puutaloissa toimi Kill City -niminen punk- ja rockyhteisö, jossa oli muun muassa äänitysstudio. Koko kortteli purettiin syksyllä 1979 Kuntatalon tieltä.Kill Cityn kortteli Punkmuseo-sivusto. Viitattu 30.5.2023.

Lähteet

Luokka:Helsingin toimistorakennukset
Luokka:Kallio